**Dôvodová správa**

**Všeobecná časť**

Návrh novely vysokoškolského zákona napravuje chybu vo vysokoškolskom zákone, keď absolventi študijných programov riadneho doktorandského štúdia v odbore katolícka teológia nedostavujú po obhajobe dizertačnej práce titul PhD. tak ako v iných študijných programoch doktorandského štúdia, ale titul ThDr. Neudelenie titulu PhD. ich diskriminuje a obmedzuje možnosť ich akademickej aktivity ako školiteľov, oponentov a riešiteľov výskumných úloh.

Návrh zákona je v súlade s Ústavou SR, ústavnými zákonmi SR, platným právnym poriadkom SR, medzinárodnými zmluvami, ktorými je Slovenská republika viazaná a inými medzinárodnými dokumentmi, ktorými je SR viazaná.

**Osobitná časť**

K bodu 1:

Napravuje sa chyba vo vysokoškolskom zákone.. Absolventom doktorandského štúdia študijných programov v odbore katolícka teológia po splnení všetkých predpísaných povinností a obhájení dizertačnej práce sa udeľuje titul PhD.

K bodu 2:

Stanovuje sa účinnosť navrhovaného zákona.